Imtella' April 2, 2021 Numru ta' Filippini żammew mat-tradizzjoni li jifflaġellaw lilhom infushom f'jum il-Ġimgħa l-Kbira. Huma warrbu l-appell tal-awtoritajiet tas-saħħa u niżlu fit-toroq fejn qagħdu jsawwtu lilhom infushom bil-frosta. Melvin Devibar, żagħżugħ ta' 25 sena, irrimarka li niżel fit-triq jifflaġella lilu nnifsu biex jirringrazzja lil Alla li l-ġenituri tiegħu ma mardux bil-Covid-19. Huwa qal li jemmen li jekk jitolbu lil Alla ma kienux se jiġu affettwati minn din il-pandemija. Ħafna Filippini jemmmnu li jekk jagħmlu l-penitenzi f'din il-Ġimgħa Mqaddsa jinħafrulhom dnubiethom u anke l-mard. Il-Knisja Kattolika ma taqbilx ma' din il-prattika tal-flaġellazzjoni għax tikkunsidraha mod estrem fit-twemmin.